**Tor Helmer Alarik Stubb** (17. heinäkuuta 1919 Loviisa – 13. tammikuuta 1995 Helsinki) oli suomalainen fyysikko ja professori.

Hän väitteli filosofian tohtoriksi Helsingin Yliopistosta v. 1958 ollessaan tutkijana VTT:n radiolaboratoriossa. Väitöksensä jälkeen Tor Stubb oli teknillisen fysiikan professorina Oulun Yliopistossa (v. 1958–1962) ja edelleen Fiskars Elektroniikan palveluksessa v:teen 1964, missä hän osallistui kokeisiin valmistaa seleenidiodeja ja piityristoreita Suomessa. Fyysikkona hän erikoistuikin puolijohdemateriaalien ja ohutkalvo- sekä puolijohdekomponenttien tutkimukseen. Vuodesta 1964 lähtien eläkkeelle jäämiseensä saakka (v. 1982) hän toimi ensimmäisenä VTT:n Puolijohdelaboratorion johtajana. Vuosina 1966-1982 hän toimi myös Teknillisen Korkeakoulun Elektronifysiikan ensimmäisenä professorina ohjaten tai valvoen useita materiaali-, ohutkalvo- ja puolijohdetekniikan sekä komponenttien luotettavuutta käsitteleviä opinnäytetöitä.

Hän oli jäsenenä useissa tiedeyhteisöissä ja toimikunnissa edistäen ymmärrystä puolijohteista ja puolijohteiden tutkimus- ja teollistamismahdollisuuksista.. Hän oli mukana selvittämässä aluksi puolijohdekomponenttien tutkimusmahdollisuuksia Suomessa ensimmäisen kerran jo v. 1958  ja myöhemmin puolijohdekomponenttien kaupallista valmistusta v. 1970. , Hänen aikanaan VTT:llä valmistettiin mm. ensimmäiset Josephson-liitoskomponentit, käynnistettiin fotoniikan ja integroidun optiikan tutkimus ja Kauppa- ja teollisuusministeriön (KTM)rahoituksella rakennettiin ensimmäinen, planaaritekniikkaan perustuva kokeellinen MOS-valmistuslinja (v. 1976-1979), jolla demonstroitiin ensimmäinen MOS- integroitu piiri Suomessa. Tästä osaamisesta sai alkunsa  Vaisala Oy:n ensimmäinen piihin perustuva valmistuslinja ja -prosessi. Koska opetus- (TKK) ja tutkimus (TKK ja VTT) olivat samassa laboratoriossa, voitiin ensimmäinen MOS-valmistuslinja siirtää opetuskäyttöön, kun TEKESin rahoittama "Puolijohdeteknologian kehittämisprojekti" 1982-1987 mahdollisti TKK:n Elektronifysiikan ja VTT:n Puoljohdelaboratoriolle uudet tutkimustilat ja -laitteet.

VTT:n Puolijohdelaboratorion luottamuksellinen tutkimus- ja kehitysyhteistyö uusia teknologioita, optisia- ja ohutkalvokomponentteja sekä puolijohteita kehittävien ja käyttävien yritysten kanssa on tullut julkisuuteen tilaajien toimesta usein vasta vuosia myöhemmin. ,

Professori Tor Stubb oli Uppsalan yliopiston (v. 1979) ja  Teknillisen Korkeakoulun (v. 1984) kunniatohtori.

Lähteet
-------

1. ↑  K. Nuorteva: *Tor Stubb, muistokirjoitus 29.1.1995*. Helsingin Sanomat.
2. ↑  Tor Stubb: *Measurements of the temperature variation of the effective mass of free carriers in silicon, with 3 cm wavelength , 49 s.*. VTT, Report No 42, 1958.
3. ↑  Heikki Ihantola: *Mikroseurapiirejä, 244 s.*. Loimaa: Ooli Oy, 2005. ISBN 952-5278-58-1.
4. ↑  ETN News *Artikkeli*.  22.8.2014. Viitattu 26.3.2024.
5. ↑  J. Heleskivi (toim. J. Sinkkonen): *Acta Polytechnica Scandinavica: EL Electrical Engineering Series, 64, Technical Research Centre of Finland, Semiconductor Laboratory and Helsinki University of Technology, Electron Physics Laboratory: A historical review 1964-1980*, s. 1-19. , 1989.
6. ↑  TKK: Teknillisen Korkeakoulun toimintakertomus v. 1979-1980 s. 212 *core.ac.uk*.  1981. Viitattu 26.3.2024.
7. ↑  A.-M. Huhtanen: Uniikki päätös vaikeassa tilanteessa: rahasto, jonka tehtävä on tulevaisuus *sitra.fi*.  2017. Viitattu 27.3.2024.
8. ↑  P. Velander: Radiosta Elektroniikkaan, Elektroniikkainsinöörien seura 1926-1979, s. 121-122 *oh3ac.fi*.  1979. Viitattu 29.3.2024.
9. ↑  T. Stubb, H. Ihantola, S. Poutanen: *Tutkimus puolijohdetehtaan kannattavuusedellytyksistä Suomessa vuonna 1973*. SITRA, 31.10. 1970.
10. ↑  Puolijohdevalmistus Suomessa *Elektroniikka No 15*.  1979.
11. ↑  *Vaisala News 100-1983*, s. 12-14. Vantaa: Vaisala Oy, 1983.
12. ↑  Markus Ahlskog: *Katsaus Suomen varhaiseen atomihistoriaan, s. 208*. Jyväskylä: Suomen Tiedeseura, 2022. ISBN 978-951-653-481-0.
13. ↑  Vaisala News 172/2006 s.21 *Artikkeli*. Viitattu 26.3.2024.
14. ↑  Harri Hirvonen: *Tiede isänmaan palveluksessa : Maanpuolustuksen tieteellinen neuvottelukunta 1961-2001, 124 s.*. , 2001. ISBN 9512512556.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Saksa
* Suomi (KANTO)

 |
|  |
| Henkilöt | 
* Uppslagsverket Finland

 |

 |